
לכבוד                                              				



שלום רב,

                                      
הנדון: בקשה לקבלת מידע מכוח חוק חופש המידע, תשנ"ח 1998 – 
רישיונות ייבוא ספרים
סימוכין: מכתבכם מיום 20.8.19
ראשית , תודה על פנייתך בנושא שבנדון.
עניינה של בקשתך למידע, אשר הועברה למשרדנו, הכלכלה והתעשייה, הוא הנפקת רישיונות לייבוא ספרים לישראל.  
בקשה זו הועברה ליחידה המקצועית הרלוונטית, אשר איגמה את המידע הרלוונטי. מצ"ב התייחסותה  - לפי סעיפי הבקשה, כדלקמן:
1. נוהל להנפקת רישיונות לייבוא ספרים לישראל:
יבוא ספרים לישראל איננו מוגבל. 
על-פי צו יבוא חופשי יבוא טובין המסווגים בפרט המכס של הספרים הינו חופשי מכל המדינות, למעט המדינות שאין לישראל עמן יחסים דיפלומטיים והאוסרות יבוא טובין מישראל ומדינות אויב.
לאור האמור, אין נוהל להנפקת רישיונות ייבוא לספרים. 

להלן, הליך למתן רישיון ליבוא ספרים ממדינות אויב:
1. היבואן מגיש בקשה לרישיון ייבוא למשרד הכלכלה והתעשייה.
2. הבקשה מועברת למשרד האוצר להתייחסות ורק לאחר קבלת התייחסות  ממשרד האוצר, מנפיק משרדנו רישיון.
3. ברישיון שמונפק מופיעה הערה לפיה שחרור הספרים והפצתם בכפוף לאישור הצנזורה.
2. רישיונות לייבוא ספרים לישראל, ממדינות אויב, שניתנו בין השנים 2015-2019:
1. רוב הרישיונות ניתנים לבתי עסק ומעט מאוד למוסדות דת.
2. רישיונות לייבוא ספרים - חלוקה לפי שנים:
	שנה
	רישיונות לבתי עסק
	רישיונות למוסדות דת

	2015
	18
	

	2016
	19
	1

	2017
	17
	1

	2018
	18
	1

	2019
	10
	



4. אין ייבוא של אזרח פרטי לשימושו אישי: כל הייבוא מיועד ללימוד במוסדות חינוך /  ספריות ציבוריות / למוסדות דת .
5. כל הרישיונות ניתנים  עם תוקף לשנה מיום מתן ההרשאה של שר האוצר  (או מי שהוסמך על ידו), ללא כל הבדל / שוני בין מבקשי הרישיון. 
3. רישיונות לייבוא ספרים לישראל, ממדינות אויב,  בין השנים 2015-2019:
בשנים לגביהן התבקש המידע, קרי 2015-2019, לא היו בקשות להנפקת רישיונות לייבוא ספרים שסורבו על ידי משרדנו.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.
בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

